61965J0048
DOMSTOLENS DOM
AF 1. MARTS 1966
Alfons Lütticke GmbH o. a.
mod Kommissionen for Det europæiske økonomiske Fællesskab
Sag 48/65
Processprog: Tysk
Angående:
Principalt annullation af beslutning fra EØF-Kommissionen, subsidiært et passivitetssøgsmål mod Kommissionen, i begge tilfælde med hensyn til Forbundsrepublikken Tysklands opkrævning af en udligningsafgift for omsætningsafgiften på mælkeprodukter, som er indført efter 1. januar 1962.
Generaladvokatens forslag til afgørelse :
Søgsmålet 48/65 bør afvises.
Domskonklusion :
Søgsmålet 48/65 afvises.
Sammendrag
EØF-medlemsstater — undladelse af at opfylde en forpligtelse i henhold til traktaten — anmodning til Kommissionen om at indlede proceduren i henhold til EØF-traktatens artikel 169 — Kommissionens nægtelse — annullationssøgsmål — afvisning
Et annullationssøgsmål mod den retsakt, som Kommissionen har udstedt som svar på en anmodning om at indlede den procedure, der er fastsat for det tilfælde, at en medlemsstat undlader at opfylde en forpligtelse i henhold til EØF-traktaten, kan ikke antages til realitetsbehandling, da indledningen af nævnte procedure er et led i dennes administrative fase, som ikke indebærer nogen bindende retsakt fra Kommissionen.